
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της 50485/30.8.90 υπουργικής απόφασης «σύ¬ 
σταση και συγκρότηση της Κεντρικής Γνωμοδοτικής Επιτροπής 
του άρθρου 8 του Ν. 1892/1990, και καθορισμός της διαδικα¬ 
σίας λειτουργίας της» και της 51240/21.9.90 υπουργικής από¬ 
φασης «σύσταση και συγκρότηση των Περιφερειακών Γνωμοδο- 
τικών Επιτροπών του άρθρου 8 του Ν. 1892/90 και καθορισμός 
της διαδικασίας λειτουργίας τους», όπως αυτές τροποποιήθηκαν 


με την 32017/24.6.1991 όμοια. 1 

Χορήγηση· αδειών κυκλοφορίας Δημοσίας Χρήσεως Τουριστικών 

Λεωφορείων. 2 

Αναγνώριση Νοσοκομειακής Μονάδας ως κατάλληλης για άσκηση 

των γιατρών. 3 

Εκσυγχρονισμός των ωρολόγιων και αναλυτικών προγραμμάτων 
μαθημάτων και εργαστηρίων ειδικότητας Μέσων Σχολών της 

ΠΑΤΕΣ/ΣΕΛΕΤΕ. 4 

Στεγαστική συνδρομή για κάλυψη δαπανών στεγάσεως σεισμοπα¬ 
θών κατοίκων περιοχής Αγίας Τριάδας Πατρών. 5 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 37936 (1) 


Τροποποίηση της 50485/30.8.90 υπουργικής απόφασης «σύσταση 
και συγκρότηση της Κεντρικής Γνωμοδοτικής Επιτροπής του άρ¬ 
θρου 8 του Ν. 1892/1990, και καθορισμός της διαδικασίας λει¬ 
τουργίας της» και της 51240/21.9.90 υπουργικής απόφασης «σύ¬ 
σταση και συγκρότηση των Περιφερειακών Γνωμοδοτικών Επιτρο¬ 
πών του άρθρου 8 του Ν. 1892/90 και καθορισμός της διαδικασίας 
λειτουργίας τους», όπως αυτές τροποποιήθηκαν με την 32017/ 
24.6.1991 όμοια. 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 1892/1990 «για τον εκσυγχρονισμό και την 
ανάπτυξη και άλλες διατάξεις» και ειδικότερα τα άρθρα 1 έως και 23 
αυτού. 

. 2. Τις διατάξεις του Π.Δ. 394/91 «περί Οργανισμού του Υπουρ¬ 
γείου Εθνικής Οικονομίας». 

3. Το Ν. 1622/1986 (ΦΕΚ 92/Ά/14.7.1986) «Τοπική Αυτοδιοί¬ 
κηση - Περιφερειακή Ανάπτυξη και Δημοκρατικός Προγραμματισμός» 
και ειδικότερα το άρθρο 68 αυτού. 

4. Τις διατάξεις του Ν. 1558/1985 «Κυβέρνηση και Κυβερνητικά 
Όργανα». 

5. Το Π.Δ. 51/1987 (ΦΕΚ26/Α'/6.3.1987 «καθορισμός των Πε¬ 
ριφερειών της Χώρας για το σχεδίασμά, προγραμματισμό και συντονι¬ 
σμό της Περιφερειακής Ανάπτυξης». 

6. Το Π.Δ. 333/8.7.1988 (ΦΕΚ 154/Α'/13.7.1988) «Αναδιάρ¬ 


θρωση και σύσταση νέων Δ/νσεων Περιφερειακής Ανάπτυξης του 
Υπουργείου Εθνικής Οικονομίας». 

7. Τις υπηρεσιακές ανάγκες. 

8. Τις προτάσεις των αρμοδίων φορέων, αποφασίζουμε: 

Άρθρο 1 

Στο άρθρο 2 της 50485/30.8.90 υπουργικής απόφασης «Σύσταση 
και συγκρότηση της Κεντρικής Γνωμοδοτικής Επιτροπής του άρθρου 8 
του Ν. 1892/90 και καθορισμός της διαδικασίας λειτουργίας της», 
όπως αυτή τροποποιήθηκε με την 32017/24.6.91 όμοια, προστίθεται 
παράγραφος 4, ως εξής: 

«4. Τα οριζόμενα στα εδάφια (α) και (β) της παραγράφου 1 του παρό¬ 
ντος άρθρου, δεν έχουν εφαρμογή για τις παραγωγικές επενδύσεις που 
πραγματοποιούνται στα διοικητικά όρια της Περιφέρειας Ηπείρου». 

Άρθρο 2 

Στο άρθρο 2 της 51240/21.9.90 υπουργικής απόφασης «σύσταση 
και συγκρότηση των Περιφερειακών Γνωμοδοτικών Επιτροπών του άρ¬ 
θρου 8 του Ν. 1892/90 και καθορισμός της διαδικασίας λειτουργίας 
του», όπως αυτή τροποποιήθηκε με την 32017/24.6.91 όμοια, προ¬ 
στίθεται παράγραφος 4 ως εξής: 

«4. Το καθοριζόμενο στο εδάφιο α’ της παραγράφου 1 του παρόντος 
άρθρου ανώτατο ύψος παραγωγικής επένδυσης δεν ισχύει για τις επεν¬ 
δύσεις που πραγματοποιούνται στα διοικητικά όρια της Περιφέρειας 
Ηπείρου, οι οποίες (ανεξαρτήτως ποσού, εξετάζονται από τη Γνωμοδο- 
τική Επιτροπή Ηπείρου. 

Η Γνωμοδοτική Επιτροπή Ηπείρου γνωμοδοτεί για την υπαγωγή 
στις διατάξεις του Ν. 1892/90 των επενδύσεων που εξετάζει κατά τα 
ανωτέρω και κρίνει ως βιώσιμες μέχρι την κάλυψη των ποσών επιχορή¬ 
γησης που με βάση την απόφαση του δευτέρου εδαφίου της παραγράφου 
8 του άρθρου 6 του ίδιου νόμου καθορίζονται για την Γνωμοδοτική αυτή 
Επιτροπή.» 

Άρθρο 3 

Η ισχύς της παρούσας απόφασης αρχίζει από 1ης Ιανουάριου 1992. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Νοεμβρίου 1991 

Ο ΥΠΟΥΡΓΟΣ 

ΕΥΘΥΜΙΟΣ ΧΡΙΣΤΟΔΟΥΛΟΥ 
-♦- 

Αριθ. 535061/Ειδ. αριθ. 238 (2) 

Χορήγηση αδειών κυκλοφορίας Δημοσίας Χρήσεως Τουριστικών Λεω¬ 
φορείων. 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Το Ν. 1624/51 «περί ιδρύσεως και συστάσεως του ΕΟΤ», όπως 

ισχύει σήμερα. < 

2. Τα άρθρα 4, 5 και 13 του Ν. 711/77"«περί χορήγησης νέων 

αδειών κυκλοφορίας ΔΧ Τουριστικών Λεωφορείων» και περί του δικαι¬ 
ώματος του Υπουργού να αναστέλλει την χορήγηση αυτών. 

3. Την 543743/11.12.80 υπουργική απόφαση (ΦΕΚ 1293/Β'/ 
22.12.80), με την οποία ανέσταλη η χορήγηση αδειών κυκλοφορίας 
ΔΧ Τουριστικών Λεωφορείων για τους εις αυτήν αναγραφόμενους λό- 
γους. 

4. Τα αιτήματα των συνδικαλιστικών φορέων Τουριστικών Λεωφο¬ 
ρείων και γραφείων και τις ανάγκες κυκλοφορίας καινούργιων σύγχρο¬ 
νων λεωφορείων, αποφασίζουμε: 

1. Αναστέλλουμε για τρεις (3) μήνες από τη δημοσίευση της παρού¬ 
σας, την 543743/11.12.80 υπουργική απόφαση περί αναστολής χο- 
ρήγησης νέων αδειών κυκλοφορίας ΔΧ Τουριστικών Λεωφορείων και 
επιτρέπουμε εντός του χρονικού αυτού διαστήματος τη χορήγηση εγκρί¬ 
σεων νέων αδειών κυκλοφορίας ΔΧ Τουριστικών Λεωφορείων σύμφωνα 
με τα άρθρα 4 και 5 του Ν. 711/77. 

2. Σε κάθε δικαιούχο-γραφείο Γεν. Τουρισμού επιτρέπεται η χορή- 

α) Μιας άδειας ΔΧ Τουρ. Λεωφορείου άνω των 22 θέσεων εγκεκρι¬ 
μένου τύπου με κλιματισμό. 

β) Μιας άδειας ΔΧ Τουρ. Λεωφορείου μέχρι και 22 θέσεις, εγκεκρι¬ 
μένου τύπου με κλιματισμό, για το οποίο θα επιτρέπεται η αντικατά¬ 
σταση μόνο με λεωφορείο μέχρι και 22 θέσεις σύμφωνα με τις κείμενες 
διατάξεις. 

3. Τα καινούργια ΔΧΤ. Λεωφ. που θα κυκλοφορήσουν βάσει της πα¬ 
ρούσας δεν επιτρέπεται να μεταβιβάζονται πέραν του Νομού της έδρας 
του δικαιούχου και ακόμη και εντός του Νομού δεν θα μεταβιβάζονται 
πριν την παρέλευση πενταετίας από την ημέρα κυκλοφορίας τους, σύμ¬ 
φωνα με τις κείμενες διατάξεις. 

4. Για τη χορήγηση των βάσει της παρούσας εγκρίσεων, ορίζονται τα 
εξής πρόσθετα δικαιολογητικά πέραν των οριζόμένων στο άρθρο 4 του 
Ν. 711/77: 

1. Επικυρωμένα φωτοαντίγραφα θεωρημένων τιμολογίων παροχής 
υπηρεσιών προς τα αλλοδαπά γραφεία ή οργανισμούς από τους οποίους 
εισήχθη το συνάλλαγμα αντιστοιχούν σε 15.000 δολάρια ΗΠΑ. 

2. Αποδεικτικό φορολογικής ενημερότητας. 

3. Αντίγραφο της άδειας και ανανέωσης του Γραφείου Γενικού Του¬ 
ρισμού. 

4. Παράβολο υπέρ ΕΟΤ ποσού δρχ. 100.000, πληρωτέο στο λογ, 
26180 Τράπεζας Ελλάδας Κεντρικό. 

5. Παράβολο υπέρ ΤΕΑΥΡΤ ποσού δρχ. 40.000 πληρωτέο στην 
Εμπορική Τράπεζα λογαριασμό 81772096. 

6. Απόδειξη ποσού δρχ. 20.000 από τις αναγνωρισμένες Ομοσπον¬ 
δίες Τουρ. Λεωφορείων ή το σύνδεσμο Τουρ. γραφείων Ελλάδος. 

7. Η υποβολή των αιτήσεων με πλήρη δικαιολογητικά επιτρέπεται 
εντός του τριμήνου χρονικού διαστήματος από τη δημοσίευση της πα¬ 
ρούσας, μετά την παρέλευση του οποίου παύει ισχύουσα και επανέρχεται 
σε ισχύ η 543743/11.12.80 υπουργική απόφαση «περί αναστολής χο¬ 
ρήγησης νέων αδειών κυκλοφορίας ΔΧ Τουρ. Λεωφορείων». 

8. Αιτήσεις που έχουν υποβληθεί στις Υπηρεσίες του ΕΟΤ πριν τη δη¬ 
μοσίευση της παρούσας δεν λαμβάνονται υπόψη. 

9. Η απόφαση ισχύει για τρεις (3) μήνες από την ημερομηνία δημο- 
σιεύσεώς της, μετά δε τη διάρκεια αυτή επανέρχεται σε ισχύ η 
543743/11.12.80 υπουργική απόφαση περί αναστολής χορήγησης 
νέων αδειών. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Αθήνα, 18 Νοεμβρίου 1991 

Ο ΥΠΟΥΡΓΟΣ 

ΕΥΘΥΜΙΟΣ ΧΡΙΣΤΟΔΟΥΛΟΥ 
-+- 

Αριθ. Α4/5899 (3) 

Αναγνώριση Νοσοκομειακής Μονάδας ως κατάλληλης για άσκηση των 

γιατρών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/55, καθώς και της 
παρ. 2 του άρθρου 3 του Ν. 1278/82. 

2. Τη με αριθ. 12/10.10.91 γνωμοδότηση της Υποεπιτροπής για 
αναγνώριση Κέντρων για χορήγηση ειδικότητας. 


3.Τημε αριθ. 2782/11.11.91 απόφαση της Εκτελεστικής Επιτρο¬ 
πής του ΚΕΣΥ, αποφασίζουμε: · 

Επικυρώνουμε την ανωτέρω γνωμοδότηση της Ε.Ε. του ΚΕΣΥ, με 
την οποία αναγνωρίζεται το Καρδιολογικό Τμήμα του Γενικού Νοσ/ 
μείου Σερρών, ως κατάλληλο για 3 χρόνια άσκηση των γιατρών στην 
Καρδιολογία, με την προϋπόθεση ότι οι 6 μήνες Αιμοδυναμικό Εργα¬ 
στήριο και 3 μήνες Καρδιοχειρουργικό Τμήμα θα γίνονται σε Νοσ/μεία 
πλήρους άσκησης, μετά από συνεννόηση των Επιστημονικών Δ/ντών 
και της Επιστημονικής Επιτροπής του Τομέα. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Αθήνα, 18 Νοεμβρίου 1991 

Ο ΥΠΟΥΡΓΟΣ 

Γ. ΣΟΥΡΛΑΣ 
-♦- 

Αριθ. Γ2/5100 (4) 

Εκσυγχρονισμός των ωρολόγιων και αναλυτικών προγραμμάτων μα¬ 
θημάτων και εργαστηρίων ειδικότητας Μέσων Σχολών της ΠΑ- 

ΤΕΣ/ΣΕΛΕΤΕ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Ν.Δ. 581/70 «περί διοικήσεως της ΣΕΛΕΤΕ». 

2. Το Ν.Δ. 789/70 «περί Οργανώσεως της ΣΕΛΕΤΕ». 

3. Την αριθ. 1110/79 απόφαση του ΥΠΕΠΘ «περί ρυθμίσεως ορ¬ 
γανωτικών ζητημάτων της ΣΕΛΕΤΕ», όπως τροποποιήθηκε με τις δια¬ 
τάξεις της αριθ. Ε/5277/81 απόφασης του ΥΠΕΠΘ. 

4. Την αριθ. Ε3/1788/84 απόφαση του ΥΠΕΠΘ «Κανονισμός 
Σπουδών της ΠΑΤΕΣ». 

5. Την αριθ. Ε5/4876/90 απόφαση του ΥΠΕΠΘ για τη «μεταβί¬ 
βαση μέρους των αρμοδιοτήτων του Δ.Σ. της ΣΕΛΕΤΕ σε ατομικά διοι¬ 
κητικά όργανα αυτής». 

6. Την αριθ. 12/1.10.91 (θέμα 2ο) πράξη του Διοικητικού Συμβου¬ 
λίου της ΣΕΛΕΤΕ. 

7. Την αριθ. Η.2871/1990 κοινή απόφαση του Πρωθυπουργού και 
του Υπουργού Εθνικής Παιδείας και θρησκευμάτων, αποφασίζουμε: 

Το ωρολόγιο και αναλυτικό πρόγραμμα των παιδαγωγικών μαθη¬ 
μάτων της ΠΑΤΕΣ/ΣΕΛΕΤΕ του Τμήματος πτυχιούχων της Β/θμιας 
Τεχνικής - Επαγγελματικής Εκπ/σης (ή των Μέσων Σχολών της Τε¬ 
χνικής Επαγγελματικής Εκπ/σης του προηγούμενου από το Ν. 
1566/85 εκπ/κού συστήματος) έχει ως εξής: 


ΩΡΟΛΟΓΙΟ ΠΡΟΓΡΑΜΜΑ ΜΑΘΗΜΑΤΩΝ 
ΤΗΣ ΠΑΤΕΣ/ΣΕΛΕΤΕ 

ΤΟΥ ΤΜΗΜΑΤΟΣ ΠΤΥΧΙΟΥΧΩΝ ΔΕΥΤΕΡΟΒΑΘΜΙΑΣ Τ.Ε.Ε. 
(Ή ΜΕΣΩΝ ΣΧΟΛΩΝ ΤΗΣ Τ.Ε.Ε. ΤΟΥ ΠΡΟΗΓΟΥΜΕΝΟΥ 
ΑΠΟ ΤΟ Ν. 1566/85 ΕΚΠΑΙΔΕΥΤΙΚΟΥ ΣΥΣΤΗΜΑΤΟΣ) 


Α/Α ΜΑΘΗΜΑΤΑ 


ΩΡΕΣ 


ΕΞΑ¬ 

ΜΗΝΟ 


1. Μέθοδοι Διδασκαλίας I και II 4 

2. Διδακτική Επαγγελματικών Μαθημάτων 3 

3. Εκπαιδευτική Τεχνολογία 2 

4. Εκπαιδευτική Αξιολόγηση 2 

5. Οργάνωση Σχολικών Εργαστηρίων 3 

6. Παιδαγωγική και Εξελικτική Ψυχολογία 3 

7. Επαγγελματική Ψυχολογία 2 

8. Ανθρώπινες Σχέσεις στο Σχολείο 2 

9. Αρχές και Οργάνωση Επαγγελματικής Εκ¬ 
παίδευσης 3 

10. Συμβουλευτική και Επαγγελματικός Προσα¬ 
νατολισμός 2 

11. Στοιχεία Δικαίου και Οικονομίας 2 

12. Ελληνική Γλώσσα και Στοιχεία Γραμματείας 4 

13. Οι Ηλεκτρονικοί Υπολογιστές στην Εκπ/ση 4 


Α' 

2 

3 

2 

2 

3 

2 


Β’ 

2 


2 

2 

2 

2 


14. Μαθήματα και Εργαστήρια Ειδικότητας 

14 

7 

7 

ΣΥΝΟΛΟ: 

* 50 

25 

25 

15. Πρακτικές Ασκήσεις Διδασκαλίας (ΠΑΔ) 

6 

3 

3 

ΣΥΝΟΛΟ: 

56 

28 

28 

Παρατήρηση: 

Το Αναλυτικό Πρόγραμμα του Μαθήματος της παραγράφου 14 του 
παρόντος καθορίζεται ως ακολούθως: 

14. ΜΑΘΗΜΑΤΑ ΚΑΙ ΕΡΓΑΣΤΗΡΙΑ ΕΙΔΙΚΟΤΗΤΑΣ: 

Ώρες: Α' εξάμ. 7 ώρες/εβδ. 

Β' εξάμ. 7 ώρες/εβδ. 

Εξάμηνα Α' και Β' 

Τα μαθήματα αυτά αποσκοποϋν αφενός στη βελτίωση των γνώσεων 
και των δεξιοτήτων για την εκτέλεση εργαστηριακών ασκήσεων και 
αφετέρου στην απόκτηση ικανότητας οργάνωσης και πραγματοποίησης 
διδασκαλίας εργαστηριακών ασκήσεων σύμφωνα με τα προγράμματα 
εργαστηριακών μαθημάτων ΤΕΛ και ΤΕΣ της αντίστοιχης ειδικότη¬ 
τας, κατ’ επιλογή και με τη μεγαλύτερη δυνατή εξατομίκευση. 
Σημείωση: 

α) Στα πλαίσια του Προγράμματος Μαθημάτων όλων των τμημά¬ 
των μπορούν να πραγματοποιούνται «ΜΟΡΦΩΤΙΚΕΣ ΕΚΔΗΛΩ¬ 
ΣΕΙΣ» διάρκειας 2 ωρών καθεμιά και θα χρησιμοποιείται ο χρόνος των 
μαθημάτων διδασκαλίας. Η συμμετοχή των σπουδαστών θα υπολογίζε¬ 
ται ως παρουσία στις ώρες του μαθήματος του οποίου πραγματοποιού¬ 
νται. 

β) Οι 3 ώρες των Πρακτικών Ασκήσεων Διδ/λίας (ΠΑΔ) εβδομα¬ 
διαία αντιστοιχούν με 42 ώρες απασχόλησης για όλο το εξάμηνο. Οι 42 
ώρες κατανέμονται σε κάθε εβδομάδα ανάλογα με τις συνθήκες του 
Προγράμματος των Πρακτικών Ασκήσεων Διδασκαλίας (ΠΑΔ). 

1) ΑΡΧΕΣ ΚΑΙ ΜΕΘΟΔΟΙ ΔΙΔΑΣΚΑΛΙΑΣ 
Ώρες: Α’ εξάμ. 2 ώρες/εβδ. 

Β* εξάμ. 2 ώρες/εβδ. 

Εξάμηνο Α': Αρχές Διδασκαλίας 
Ώρες: Δύο (2) κάθε εβδομάδα 
-Ορισμός και έννοια της διδασκαλίας 
-Σχέση διδασκαλίας και μάθησης 
-Σκοποί της διδασκαλίας 

-Πορεία της διδασκαλίας τεχνικών και επαγγελματικών μαθημά¬ 
των 

-Τα στάδια της πορείας της διδασκαλίας (προετοιμασία, παρου¬ 
σίαση, εφαρμογή, δοκιμασία, ανακεφαλαίωση) 

-Το σχέδιο μαθήματος (πλεονεκτήματα, μορφή, κύκλος εργασιών 
εργαστηριακού μαθήματος, υποδείγματα σχεδίου, πρακτική εφαρμογή 
σχεδίασης μαθήματος). 

-Διδακτικές αρχές: Η αρχή της αυτενέργειας, εργασίας, εποπτικό- 
τητας, επικαιρότητας, κοινωνικότητας, ατομικότητας, ενδιαφέροντος, 
ανατροφοδότησης, οργάνωσης, στα πλαίσια των εργαστηριακών μαθη¬ 
μάτων. 

-Διοίκηση της τάξεως. 

-Η προσωπικότητα του εκπαιδευτικού. 

Εξάμηνο Β': Μέθοδοι Διδασκαλίας. 

Ώρες δύο (2) κάθε εβδομάδα. 

-Έννοια και σημασία της μεθόδου διδασκαλίας. 

-Διδακτικό σύστημα: Οι μαθητές, τα υλικά μέσα, η διοικητική και 
διαχειριστική επάρκεια, η αξιολόγηση και η ανατροφοδότηση, το διδα¬ 
κτικό προσωπικό σαν βασικά στοιχεία μεθοδικού διδακτικού συστήμα¬ 
τος 

-Τα κυριότερα σχέδια και συστήματα διδασκαλίας τεχνικών μαθη¬ 
μάτων 

-Η μέθοδος της διάλεξης (ιδιαίτερα η εργαστηριακή ομιλία) 

-Η μέθοδος της επίδειξης (χρήση, τεχνική και πλεονεκτήματά της 
στην τεχνικοεπαγγελματική εκπαίδευση). 

-Η μέθοδος της συζήτησης (χρήσεις, τεχνική και τυποποιημένες 
μορφές της) 

-Η διδασκαλία των δεξιοτήτων (φύση των δεξιοτήτων, σχηματισμός 
συνηθειών, προπαρασκευαστική εργασία), η πρακτική εξάσκησης στις 
δεξιότητες (σκοποί, προϋποθέσεις, Νόμοι, μορφές, χρόνος, υλικό και μέ¬ 
θοδοι εξάσκησης στην τεχνικοεπαγγελματική εκπαίδευση) έλεγχος της 
απόκτησης δεξιοτήτων. 

Σημείωση: 

α) Τόσο τα θέματα του Α' μέρους όσο και τα θέματα του Β’ μέρους θα 
συσχετίζονται με τον εργαστηριακό χώρο και θα γίνονται ειδικές και συ¬ 
γκεκριμένες αναφορές συνταυτισμού θεωρίας και πράξης. 

β) Ζωντανή επίδειξη διαφόρων μεθόδων και φάσεων διδασκαλίας και 


κριτική θα γίνεται μέσα στην τάξη από τον καθηγητή και από ορισμέ¬ 
νους σπουδαστές με την καθοδήγησή του. 

2) ΟΡΓΑΝΩΣΗ ΤΕΧΝΙΚΩΝ - ΕΠΑΓΓΕΛΜΑΤΙΚΩΝ ΜΑΘΗ¬ 
ΜΑΤΩΝ - ΑΝΑΛΥΣΗ ΕΠΑΓΓΕΛΜΑΤΟΣ 

Α' εξάμ. Ώρες 3 / εβδομ. 

Έννοια και σκοποί της ανάλυσης επαγγέλματος. Βασική ορολογία. 
Διαιρέσεις επαγγέλματος. Προσδιορισμός πράξεων. Προσδιορισμός τε¬ 
χνικών πληροφοριών. Εκπαιδευτικό έργο. Επιλογή εκπαιδευτικών έρ¬ 
γων. Φύλλο ελέγχου έργων και πράξεων. Μηχανικός εξοπλισμός και 
υλικά. Μέρη στα οποία διαιρείται η οργάνωση μαθήματος. Τι είναι πρό¬ 
γραμμα σπουδής. Σχέση μεταξύ αναλυτικού προγράμματος και προ¬ 
γράμματος σπουδής. Διαμόρφωση σκελετού προγράμματος σπουδής. 
Στοιχεία χρησιμοποιούμενα για τη συμπλήρωση καρτελλών και φύλλων 
διδασκαλίας. Ταξινόμηση καρτελλών και φύλλων διδασκαλίας. Προε¬ 
τοιμασία και συμπλήρωση καρτελλών έργου. Προετοιμασία και συ¬ 
μπλήρωση καρτελλών πράξεως. Φύλλο ελέγχου έργων και πράξεων. 
Στοιχεία προετοιμασίας και συμπλήρωσης καρτελλών πληροφοριών. 
Φύλλα διδασκαλίας. Προετοιμασία και συμπλήρωση φύλλου έργου. 
Προετοιμασία και συμπλήρωση φύλλου πράξεως. Στοιχεία προετοιμα¬ 
σίας και συμπλήρωσης φύλλου πληροφοριών. Προετοιμασία και συ¬ 
μπλήρωση φύλλου ανάθεσης εργασίας. 

3. ΕΠΟΠΤΙΚΑ ΜΕΣΑ ΔΙΔΑΣΚΑΛΙΑΣ 

Α' εξάμ. Ώρες 2 / εβδομ. 

ΕΙΣΑΓΩΓΗ: Ορισμός και σύγχρονες ονομασίες των εποπτικών μέ¬ 
σων, αναγκαιότητά τους, πλεονεκτήματα που προσφέρουν στη διδασκα¬ 
λία. Τρόποι επίδειξης και αξιοποίησής τους. 

ΕΙΔΗ ΕΠΟΠΤΙΚΩΝ ΜΕΣΩΝ: 

-Γραφοσκόπιο. Παραγωγή διαφανειών γραφοσκοπίου: Απλές, με 
επικαλύψεις, με κίνηση. Επισκευή και συντήρηση του γραφοσκοπίου. 

-Επισκόπιο. Παραγωγή αδιαφανών εικόνων για το επισκόπιο, συ¬ 
ντήρηση και επισκευή του. 

-Προβολείς σταθερών εικόνων (βΐίιΐβδ, Γι1πΐδΐπρ$, χωρίς ήχο και σε 
συνδυασμό με ήχο. Είδη Γιΐπΐδ παραγωγή δΐΐείβδ και Γιΐηΐδίπρδ. 

-Μαγνητόφωνα - κασετόφωνα, μαγνητική εγγραφή. 

-Μαγνητοσκόπια (βίντεο), βίντεο κάμερα, λήψη και προβολή. 

-Φωτογραφικές μηχανές, λήψη και εμφάνιση. 

-Γραφικές απεικονίσεις (σχεδιαγράμματα, αφίσες, διδακτικοί πίνα¬ 
κες κ.λπ.). 

-Μεγέθυνση, σμίκρυνση, μεταφορά.σχεδίων, φωτοαντίγραφα. 

-Μεγαφωνική εγκατάσταση. 

-Εγκατάσταση οθόνης προβολής. 

-Μορφωτικές επισκέψεις. 

-Επισκευή, συντήρηση, αποθήκευση των εποπτικών μέσων. 

Σημείωση: Το όλο πρόγραμμα θα δίδει έμφαση στον εργαστηριακό 
κυρίως χαρακτήρα του μαθήματος, Οι σπουδασ ές ασκούνται στη 
χρήση των Εποπτικών Μέσων Διδασκαλίας και παράλληλα, όπου είναι 
δυνατό, κατασκευάζουν απλά εποπτικά μέσα διδασκαλίας. 

4. ΑΞΙΟΛΟΓΗΣΗ ΕΠΙΔΟΣΗΣ ΜΑΘΗΤΩΝ 

Α' εξάμ. Ώρες 2 / εβδ. 

-Αξιολόγηση της επίδοσης και εκπαιδευτικές μετρήσεις (ιστορία, 
εξέλιξη, εφαρμογές). Οι αντικειμενικοί σκοποί συμπεριφοράς και η 
σχέση τους με την Αξιολόγηση. Ιδιότητες οιασδήποτε μεθόδου μετρή- 
σεως: Κύρος (νο1ϊ(1ϊΐγ), αξιοπιστία (Γεΐίοΐ)ίΐίΐν), αντικειμενικότητα, δια¬ 
κριτικότητα, περιεκτικότητα κ.λπ. 

-Κατασκευή αντικειμενικών τεστ επιδόσεως: πολλαπλής εκλογής, 
αληθούς - εσφαλμένου, συζεύξεως, συμπληρώσεως κ.λπ. 

-Κατασκευή και τρόπος διορθώσεως - βαθμολογήσεως εξετάσεως: 
συντόμου απαντήσεως, Χύσεως προβλήματος κ.λπ. 

-Η προφορική εξέταση (πλεονεκτήματα, μειονεκτήματα και χρήση). 

-Τεστ αντικειμένων (οΐήβοΐ Ιεδΐ), τεστ εκτελέσεως (ρετίοπτιβηοε 
Ιβδί). Αναλυτικά. 

-Αξιολόγηση έργου (ρΓθ)εοΐ). 

-Η παρατήρηση ως μέσο αξιολόγησης. 

-Σχεδίαση και οργάνωση μιας εργαστηριακής εξέτασης: (1) με απλά 
αντικειμενικά τεστ (γραπτά) και (2) με τεστ αντικειμένων (οΐήβοΐ ΙβδΙδ) 
και τεστ εκτελέσεως (ρβΓίοπηΒηοβ Ιβδί). Θα παραδοθεί σχετική κατ’ οί¬ 
κον εργασία. 

-Απλές στατιστικές έννοιες. 

-Η σημασία της ερμηνείας των βαθμών για τον διδάσκοντα. Κατα¬ 
νομή συχνοτήτων και γραφικές παραστάσεις. Μέτρα κεντρικής τάσεως: 
Μέση Τιμή, Διάμεσος, Επικρατούσα Τιμή: Εκατοστιαία θέση ενός βαθ- 

μου. Μέτρα διασποράς, εύρος, διακύμανση, τεταρτομοριακή απόκλιση, 
τυπική απόκλιση. Η κανονική κατανομή. Μέτρηση συσχέτισης. Βαθμοί 
και συστήματα βαθμολόγησης. Ανάλυση διακριτικότητας - δυσκολίας 
των ερωτήσεων - Στάθμιση τεστ. 

Σημείωση: Στο μάθημα δίδεται έμφαση στο κατασκευαστικό μέρος 
των ερωτήσεων (τεστ) και ειδικότερα στις εξετάσεις εργαστηριακού τύ¬ 
που, με επαρκή αριθμό ασκήσεων στην τάξη και στο σπίτι. 

5) ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΣΧΟΛΙΚΩΝ ΕΡΓΑΣΤΗ¬ 
ΡΙΩΝ 

Β' εξάμ. Ώρες: 3/εβδ. 

Εισαγωγή - Ιστορική αναδρομή. Ορισμός της Οργάνωσης. Η Οργά¬ 
νωση υπό ευρεία έννοια. Είδη Εργαστηρίων. Σύγκριση Σχολικού - Βιο¬ 
μηχανικού εργαστηρίου. Αντικειμενικοί σκοποί Σχολείου - Βιομηχα¬ 
νίας. Υπάρχοντα και νέα Σχολικά Εργαστήρια. Πώς γίνεται η μελέτη 
για τον απαιτούμενο εργαστηριακό εξοπλισμό. Συγγραφή Προδιαγρα¬ 
φών. Χαρακτηρισμός και διαίρεση του εργαστηριακού εξοπλισμού. Θε¬ 
μελιώδεις αρχές προμηθειών. Δωρεές από φυσικά ή νομικά πρόσωπα. 
Ένταξη του νέου εξοπλισμού στον υπάρχοντα. Χωροταξική τοποθέτηση 
αιθουσών - εργαστηρίων και λοιπών βοηθητικών χώρων. Σχεδίαση των 
εργαστηριακών αιθουσών. Κριτήρια τοποθέτησης του εργαστηριακού 
εξοπλισμού στο Εργαστήριο. Περιβαλλοντολογίες συνθήκες στο Εργα¬ 
στήριο - Θόρυβος. Φωτισμός. Είδη. Μελέτη φωτισμού. Απογραφή - 
Αρχειοθέτηση του εργαστηριακού εξοπλισμού. Φωτισμός Ασφάλειας. 
Υγιεινή στον εργαστηριακό χώρο. Συνθήκες Υγιεινής. Μεταδοτικές 
ασθένειες. Συνέπεια κακής οργάνωσης. Η πρόληψη ατυχημάτων στο 
Σχολικό Εργαστήριο. Εξοπλισμός Ασφάλειας. Η ευθύνη του Καθηγητή. 
Ανάλυση των πυρκαϊών. Κατηγορίες πυρκαϊών. Καταστολή. Ηλεκτρο¬ 
νική Πυρανίχνευση / καταστολή. Σχεδίαση Ηλεκτρονικής πυροπροστα¬ 
σίας. Κώδικας χρωμάτων για πρόληψη ατυχημάτων στο σχολικό εργα¬ 
στήριο. Εξοπλισμός Φαρμακείου. 

6) ΨΥΧΟΛΟΓΙΑ (Παιδαγωγική και Εφήβου) 

Α' εξάμ. Ώρες: 3/εβδ. 

Μέρος Α’ - (Παιδαγωγική Ψυχολογία - 2 ώρες / εβδ.) 

Ορισμός και κλάδοι της Ψυχολογίας. Έννοια και αντικείμενο της 
Παιδαγωγικής Ψυχολογίας. Η φύση της μάθησης. Παράγοντες που 
επηρεάζουν τη μάθηση (κίνητρα, μέθοδος μάθησης, ατομικές διαφορές 
κ.λπ.). Οι νόμοι της μάθησης. Η μεταβίβαση της μάθησης. Μάθηση δε¬ 
ξιοτήτων. Μνήμη και λήθη. Μορφές και τρόποι μάθησης (η μάθηση με 
παρατήρηση και μίμηση ενός προτύπου, η μάθηση με λύση προβλήμα¬ 
τος). 

Στο μέρος του μαθήματος «Παιδαγωγική Ψυχολογία» δίδεται έμ¬ 
φαση στη μάθηση με εφαρμογές (παραδείγματα) που σχετίζονται με τη 
διδασκαλία της διδασκαλίας. 

Μέρος Β' - (Ψυχολογία Εφήβου - 1 ώρα/εβδ.) 

Στοιχεία Παιδικής Ψυχολογίας 

Σωματική ανάπτυξη του εφήβου. Το βιολογικό φαινόμενο της ήβης. 
Πρακτικά προβλήματα που προκύπτουν από τη σωματική ανάπτυξη 
του εφήβου. 

Πνευματική ανάπτυξη του εφήβου. Τα πιαζετικά στάδια. Πνευμα¬ 
τικά ενδιαφέροντα του εφήβου. 

Πρακτικά προβλήματα που προκύπτουν από την πνευματική ανά¬ 
πτυξη του εφήβου. 

Συναισθηματική ανάπτυξη του εφήβου. 

Πρακτικά προβλήματα που προκύπτουν από τη συναισθηματική 
ανάπτυξη του εφήβου. 

Κοινωνική ανάπτυξη του εφήβου. Ο έφηβος και οι συνομήλικοί του. 

Σχέσεις του εφήβου με το άλλο φύλο. Έφηβος και γονείς. Έφηβος 
και εκπαιδευτικοί. Επαγγελματική αποκατάσταση του εφήβου. Πρα¬ 
κτικά προβλήματα που προκύπτουν από την κοινωνική ανάπτυξη του 
εφήβου. Συνολική θεώρηση της προσωπικότητας του εφήβου. 

7) ΨΥΧΟΛΟΓΙΑ ΣΧΕΣΕΩΝ ΕΡΓΑΣΙΑΣ 

Α’ εξάμ. Ώρες 2/εβδ. 

-Ψυχολογία Σχέσεων Εργασίας (έννοια, αποστολή και εφαρμο¬ 

γές)· 

Η Βιομηχανική Ψυχολογία. 

Η βιομηχανική και τεχνολογική πρόοδος στην υπηρεσία του ανθρώ¬ 
που. Οικονομική και ψυχολογία σχέσεων εργασίας. 

-Ανθρώπινη συμπεριφορά: Αιτιώδης σχέση της συμπεριφοράς. Η 
ψυχολογία των διαθέσεων. Μηχανισμοί άμυνας (ματαίωση κ.λπ.). Το 
ηθικό και οι διαπροσωπικές σχέσεις. Η παρώθηση - τα κίνητρα στην ερ¬ 
γασία (οικονομικά μη οικονομικά). 


-Ατομικές διαφορές στην ανθρώπινη συμπεριφορά: Η θεωρία για τις 
ανθρώπινες ανάγκες του Μ&δίον*·. Η σημασία των ατομικών διαφορών 
στην εργασία. 

-Η εργασία: Η αναγκαιότητα της εργασίας (σημασία). Η αμοιβή της 
εργασίας. Το περιβάλλον της εργασίας. Εργασία και κόπωση. Εργασία 
και συνεργασία. Ελεύθερος χρόνος και συνεργασία. 

-Εργονομία. 

α) Εργονομικά παραδείγματα. 

β) Άνθρωπος και μηχανή. 

-Οργάνωση επιχειρήσεων: Επιλογή, εκπαίδευση και αξιολόγηση 
του προσωπικού. Συνέντευξη επιλογής (ΐβδίβ στην εργασία). Δημοκρα¬ 
τικές διαδικασίες οργάνωσης των επιχειρήσεων. (Η συμμετοχή των ερ¬ 
γαζομένων). Η συνοχή της ομάδας εργασίας (ηγεσία και διεύθυνση). 

-Τα ατυχήματα: Αίτια των ατυχημάτων, Αλυσσιδωτή εργασία (μο¬ 
νοτονία, ανία). Πρόληψη των ατυχημάτων (έννοια, πρόληψη, επιπτώ¬ 
σεις). 

-Η ψυχολογία του καταναλωτή. Δημοσκόπηση. Έρευνα της αγο¬ 
ράς. Διαφήμιση. 

-Στοιχεία Κυβερνητικής. 

8) ΑΝΘΡΩΠΙΝΕΣ ΣΧΕΣΕΙΣ ΣΤΟ ΣΧΟΛΕΙΟ 

Β' εξάμ. Ώρες 2/εβδ. 

ΜΕΡΟΣ ΠΡΩΤΟ 

ΟΜΑΔΙΚΗ ΖΩΗ: Η κοινωνικότητα ως ομαδική δράση. Ατομικές 
διαφορές στις ομαδικές σχέσεις. Η αποδοτικότητα στην ομάδα. Είδη 
κοινωνικής ζωής. Αρχικές και δευτερεύουσες ομάδες. Ομαδική πίεση 
και κοινωνικός έλεγχος. 

ΜΕΡΟΣ ΔΕΥΤΕΡΟ 

ΟΡΙΣΜΟΙ, ΑΝΑΠΤΥΞΗ ΣΧΕΣΕΩΝ: Στάδια των ανθρώπινων σχέ¬ 
σεων. Παράγοντες στις ανθρώπινες σχέσεις. 

ΚΟΙΝΩΝΙΚΟ ΠΕΡΙΒΑΛΛΟΝ: Επίδραση κουλτούρας. Ρόλοι. Αξι¬ 
ώματα. Προσωπική προσαρμογή. Περίληψη. 

ΠΡΟΫΠΟΘΕΣΕΙΣ ΤΩΝ ΣΧΟΛΙΚΩΝ ΣΧΕΣΕΩΝ - ΔΗΜΙΟΥΡ¬ 
ΓΙΑ ΕΠΙΚΟΙΝΩΝΙΑΣ ΣΤΗΝ ΤΑΞΗ: Πώς μπορεί να βοηθήσει ο εκ¬ 
παιδευτικός. Η μη προφορική επικοινωνία. Πρόγραμμα για την προφο¬ 
ρική επικοινωνία. Ο δάσκαλος και η μόρφωσή του. 

Ο ΕΚΠΑΙΔΕΥΤΙΚΟΣ ΚΑΙ ΟΙ ΣΧΕΣΕΙΣ ΤΟΥ ΜΕ ΤΟΝ ΔΙΕΥΘΥ¬ 
ΝΤΗ ΚΑΙ ΤΟΥΣ ΣΥΝΕΡΓΑΤΕΣ ΤΟΥ: Το περιεχόμενο των καλών 
σχέσεων. Τι είναι αρχηγία. Ο διευθυντής του σχολείου ως αρχηγός, ως 
ομιλητής, κοινωνικός άνθρωπος και συντονιστής. 

ΜΕΡΟΣ ΤΡΙΤΟ 

ΤΑ ΚΙΝΗΤΡΑ ΣΥΜΠΕΡΙΦΟΡΑΣ ΤΩΝ ΜΑΘΗΤΩΝ ΩΣ ΠΑΡΑ¬ 
ΓΟΝΤΕΣ ΤΩΝ ΑΝΘΡΩΠΙΝΩΝ ΣΧΕΣΕΩΝ: Ασφάλεια. Αναγνώ- 
ριση. 

ΟΙ ΑΝΘΡΩΠΙΝΕΣ ΣΧΕΣΕΙΣ ΚΑΙ Η ΜΑΘΗΣΗ: Ο ρόλος του σχο¬ 
λείου στη διαμόρφωση των ανθρώπινων σχέσεων. Το σχολείο και οι 
σχέσεις του με το κοινωνικό περιβάλλον. 

ΜΕΡΟΣ ΤΕΤΑΡΤΟ 

ΑΤΟΜΙΚΕΣ ΔΙΑΦΟΡΕΣ ΣΤΙΣ ΣΧΟΛΙΚΕΣ ΤΑΞΕΙΣ - ΕΙΔΙΚΕΣ 
ΟΜΑΔΕΣ ΜΑΘΗΤΩΝ ΣΙΣ ΣΧΟΛΙΚΕΣ ΤΑΞΕΙΣ: Οι ευφυείς μαθη¬ 
τές. Οι πνευματικά υστερούντες μαθητές. 

ΔΥΣΠΡΟΣΑΡΜΟΓΗ ΤΩΝ ΜΑΘΗΤΩΝ 

ΜΕΡΟΣ ΠΕΜΠΤΟ 

ΟΙ ΜΗΧΑΝΙΣΜΟΙ ΑΜΥΝΑΣ ΚΑΙ Η ΣΗΜΑΣΙΑ ΤΟΥΣ ΣΤΗ 
ΣΧΟΛΙΚΗ ΖΩΗ. 

9. ΟΡΓΑΝΩΣΗ, ΔΟΜΗ ΚΑΙ ΛΕΙΤΟΥΡΓΙΑ ΤΗΣ ΤΕΧΝΙΚΗΣ - 
ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ (Τ.Ε.Ε.) - ΣΥΓΚΡΙΤΙΚΗ 
ΤΗΣ ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ 

Β’ εξάμ. Ώρες: 3/εβδ. 

-Ορισμός, έννοια και περιεχόμενο της Τ.Ε.Ε. 

-Σημασία της για την οικονομική και κοινωνική ανάπτυξη της χώ¬ 
ρας. 

-Βασικοί σταθμοί στην εξέλιξη της ΤΕΕ 

-Η εξέλιξη της ΤΕΕ στη νεώτερη Ελλάδα. 

-Σύγχρονες τάσεις στην εξέλιξη και ανάπτυξη της ΤΕΕ. 

-Η ΤΕΕ στα πλαίσια των Εκπαιδευτικών Μεταρρυθμίσεων γενικά 
και ειδικά στην Ελλάδα. Προβλήματα στροφής προς την ΤΕΕ στην Ελ¬ 
λάδα και αίτιά τους. 

-Η οργανωτική και διοικητική δομή της ΤΕΕ (Δευτεροβάθμιας και 
Τριτοβάθμιας) στην Ελλάδα. 

-Οργάνωση Σχολικών Μονάδων στην ΤΕΕ 

-Τεχνικό - Επαγγελματικό - Ενιαίο Πολυκλαδικό Λύκειο. 

-Τεχνικές και Επαγγελματικές Σχολές. 

-Σχολικά Εργαστηριακά Κέντρα. 

-Κέντρα Μαθητείας και Σχολές ΤΕΕ του Ο.Α.Ε.Δ. 

-Διάρθρωση του Διδακτικού Προσωπικού. Προσόντα, διορισμοί, το¬ 
ποθέτηση. 

-Παιδαγωγική κατάρτιση, επιμόρφωση και μετεκπαίδευση του εκπ/ 
κού προσωπικού της ΤΕΕ. Ο θεσμός του Σχολικού Συμβούλου. 

-Λειτουργία, διοίκηση των Σχολικών Μονάδων. 

-Διευθυντής και λοιπά διοικητικά όργανα (προσόντα, αρμοδιότητες, 
υποχρεώσεις). 

-Σύλλογος Καθηγητών (αρμοδιότητες, υποχρεώσεις). 

-Οι Ηλεκτρονικοί Υπολογιστές στην οργάνωση, διοίκηση και λει¬ 
τουργία των σχολικών μονάδων της ΤΕΕ. 

-Νεώτερες τάσεις στην οργάνωση και λειτουργία των σχολικών μο¬ 
νάδων της ΤΕΕ. 

-Συγκριτική της οργανωτικής δομής της ΤΕΕ στην Ελλάδα και διε¬ 
θνώς. 

10. ΟΔΗΓΗΤΙΚΗ ΚΑΙ ΣΧΟΛΙΚΟΣ ΕΠΑΓΓΕΛΜΑΤΙΚΟΣ ΠΡΟ¬ 
ΣΑΝΑΤΟΛΙΣΜΟΣ 

Β' εξάμηνο. Ώρες: 2/εβδ. 

-Σκοπός και έννοια της Οδηγητικής. 

-Ο Σχολικός και Επαγγελματικός Προσανατολισμός στα πλαίσια 
της Οδηγητικής. 

-Βασικές έννοιες της Οδηγητικής - ΣΕΠ (Αυτογνωσία, αυτοπαρα¬ 
δοχή, γνώση του γύρω κόσμου, ωριμότητα, ευθύνη κ.λπ.). 

-Ψυχολογία της επαγγελματικής προσαρμογής και ψυχολογία 
επαγγελματικής σταδιοδρομίας. 

-Παράγοντες που επηρεάζουν την επαγγελματική ανάπτυξη (οικο¬ 
γενειακή - κοινωνικοοικονομική θέση, ομάδες πίεσης κ.λπ.). 

-Παράγοντες που λαμβάνονται υπόψη για την αντιστοιχία ατόμου 
και επαγγέλματος: Εκπαίδευση, επαγγελματική καταλληλότητα (απτι- 
τουτ), ιδιότητες προσωπικότητας, διαφέροντα, σωματικές ικανότητες, 
συνθήκες εργασίας. 

-Διαγνωστικά μέσα για την εξακρίβωση των παραγόντων αυτών 
(συστηματική παρατήρηση και χρήση των σχετικών τεστ). 

-Επαγγελματική πληροφόρηση: Ταξινόμηση των επαγγελμάτων, 
λεξικά επαγγελμάτων, εγχειρίδια επαγγελμάτων, επαγγελματικές μο¬ 
νογραφίες. Άλλα μέσα επαγγελματικής πληροφόρησης (τέιπς, σλάιτς, 
επισκέψεις κ.λπ.). 

-Εκπαιδευτική πληροφόρηση (σχολεία - επαγγέλματα). 

-Ομαλή μετάβαση από το σχολείο στην εργασία και η σημασία της 
μερικής απασχόλησης των νέων. 

-Η επαγγελματική τοποθέτηση και το σχολείο. 

-Λήψη απόφασης. 

-Ψυχική υγεία, θεραπεία, πρόληψη. 

-Πειθαρχία και σχολείο. 

-Το πρόβλημα της αγωγής της σχέσης των δύο φύλλων. Εξωδιδα- 
κτικές δραστηριότητες. 

-Ο συναισθηματικά ταραγμένος μαθητής και τα προβλήματά του. 

-Μέθοδοι ψυχολογικής βοήθειας: «Συμβουλευτική». 

-Μέθοδοι αποδοτικής μελέτης. 

-Φάκελος ατομικότητας του μαθητή (καρτέλλα, δελτίο υγείας). 

-Η χρήση των πληροφοριών αυτών, το απόρρητό τους και η εκπαι¬ 
δευτική δεοντολογία. 

-Η συνέντευξη ως μέθοδος διάγνωσης και παροχής βοήθειας για 
λήψη αποφάσεων. 

-Ο σύμβουλος, τα προσόντα του και το έργο του. 

-Οργάνωση Υπηρεσίας Οδηγητικής μέσα σε μια σχολική μονάδα 
(προσωπικό και μέσα). 

11. ΣΤΟΙΧΕΙΑ ΔΙΚΑΙΟΥ ΚΑΙ ΟΙΚΟΝΟΜΙΑΣ 

Β' εξάμ. Ώρες: 2/εβδ. 

ΜΕΡΟΣ Α' (Στοιχεία Δικαίου) 

Έννοια δικαίου. Κλάδοι δικαίου. Πηγές του δικαίου (Νόμοι - έθιμα, 
έναρξη ισχύος και κατάργηση νόμων). Ερμηνεία νόμων. Δικαιώματα 
(έννοια, διακρίσεις, άσκηση). Φυσικά Πρόσωπα (έναρξη, λήξη προσωπι¬ 
κότητας, καταστάσεις φυσικών προσώπων). Νομικά πρόσωπα (έννοια - 
διακρίσεις). Δικαιοπραξίες (έννοια, διακρίσεις, προαπαιτούμενα έγκυ¬ 
ρης κατάρτισης δικαιοπραξιών). Αίρεση, προθεσμία, παραγραφή. Στοι¬ 
χεία Δημοσίου Δικαίου. Σύνταγμα (πολίτευμα, διάκριση εξουσιών. 


εκλογικά συστήματα). 

Διοικητική οργάνωση. Στοιχεία Δημοσιοϋπαλληλικού Δικαίου. Ορ¬ 
γάνωση των Δικαστηρίων. 

ΜΕΡΟΣ Β' (Στοιχεία Οικονομίας). 

Έννοια οικονομικής επιστήμης. Οικονομικά συστήματα. Ο σχηματι¬ 
σμός των τιμών στην αγορά, στο σύστημα της μικτής οικονομίας. Έν¬ 
νοια χρήματος. Εθνικό εισόδημα. Ισοζύγιο Εξωτερικών Πληρωμών. 
Οικονομική ανάπτυξη και υπανάπτυξη. Διεθνείς οικονομικοί οργανι¬ 
σμοί. Ελλάδα και Ευρωπαϊκές Κοινότητες. 

12. ΕΛΛΗΝΙΚΗ ΓΛΩΣΣΑ ΚΑΙ ΣΤΟΙΧΕΙΑ ΓΡΑΜΜΑΤΕΙΑΣ 

Α' εξάμ. 2 ώρες/εβδ. 

Β' εξάμ. 2 ώρες/εβδ. 

Α' εξάμηνο (Ώρες 2) 

I. Ελληνική Γλώσσα 

-Συνοπτική ιστορία της ελληνικής γλώσσας. 

-Βασικά χαρακτηριστικά της Κοινής Νεοελληνικής. 

-Βασικοί κανόνες ορθογραφίας και σύνταξης της κοινής νεοελληνι¬ 
κής. 

-Κατανόηση γραπτού και προφορικού λόγου. 

-Ασκήσεις προφορικού λόγου μέσα στην τάξη και κριτική. 

-Κανόνες χρηστικοί και πρακτικοί της Κοινής Νεοελληνικής, με 
ασκήσεις ανάπτυξης θεμάτων γραπτών μέσω καθημερινής επικοινω¬ 
νίας: Σύνταξη εγγράφων - Οδηγίες και ασκήσεις σύνταξης απλών συ¬ 
νηθισμένων δημόσιων εγγράφων, πρακτικό, έκθεση, πρωτόκολλο, πρό¬ 
γραμμα, προγραμματισμός, αίτηση, αναφορά, υπόμνημα, απολογία, 
ένσταση, εξουσιοδότηση, βιογραφικό σημείωμα, προκήρυξη, διακή¬ 
ρυξη, πιστοποίηση, έκθεση ουσιαστικών προσόντων κ.λπ. 

-Οδηγίες, διαγράμματα, υποδείγματα. 

-Κατανόηση γραπτού και προφορικού λόγου. 

-Ασκήσεις προφορικού λόγου μέσα στην τάξη και κριτική. 

Β' Εξάμηνο (Ώρες 2) 

II. Στοιχεία Γραμματείας 

-Έννοια και αξία της Ελληνικής Γραμματείας 

-Γραμματεία και Λογοτεχνία 

-Γένη και είδη του Λόγου. 

-Στοιχεία καλολογίας. 

-Αρχές, περίοδοι, χαρακτηριστικά, βασικά γνωρίσματα, σημαντικό¬ 
τεροι εκπρόσωποι, σπουδαιότερα έργα. 

-Παρουσίαση χαρακτηριστικών κειμένων κορυφαίων λογοτεχνών. 

-Οδηγίες για ατομική καλλιέργεια και βελτίωση (θέατρο, κινηματο¬ 
γράφος, καλές τέχνες, περιοδικά, βιβλία κ.λπ.). 

13. ΟΙ ΗΛΕΚΤΡΟΝΙΚΟΙ ΥΠΟΛΟΓΙΣΤΕΣ ΣΤΗΝ ΕΚΠΑΙ¬ 
ΔΕΥΣΗ 

Α’ εξάμηνο: 2 ώρες/εβδ. 

Β' εξάμηνο: 2 ώρες/εβδ. 

Πληροφορική - Προγραμματισμός Η/Υ 

1. Εισαγωγή - Βασικές έννοιες και γνώσεις. 

Η πληροφορία - Δεδομένα και πληροφορία - Η αριθμητική του υπο¬ 
λογιστή - Παράσταση πληροφορίας στον Η/Υ - Η λογική στον Η/Υ 
(Άλγεβρα Βοοίβ) - Ιστορική ανασκόπιση και εξέλιξη. 

2. Ο Ηλεκτρονικός Υπολογιστής (ΗΑΚ0 1 ίΥΑΚΕ). 

Γενικά - Δομή: Κεντρική μνήμη, κεντρική μονάδα επεξεργασίας, πε¬ 
ριφερειακές μονάδες (εισόδου, μνήμης, εξόδου). 

3. Λογισμικό Ηλεκτρονικών Υπολογιστών (δΟΡΤ\&ΆΚΕ). 

Προγράμματα, αλγόριθμος και διαγράμματα ροής - Γλώσσες προ¬ 
γραμματισμού - Μετάφραση Προγράμματος. 

4. Προγραμματισμός σε γλώσσα ΒΑ5ΙΕ. 

-Θεωρία: Βασικές έννοιες. 

Εργαστήριο: Εξοικείωση με τον Η/Υ. 

-Θεωρία: Σταθερές μεταβλητές, τελεστές πράξεων, παραστάσεις. 

Εντολές ΟΕΕΑΚ, ΟΟΝΤ, ΕΙδΤ, Ι.ΟΑΟ, δΑνΕ, ΝΕΨ, ΚϋΝ, 
ΒΚΕΑΚ, ϋΕΕΕΤΕ. 

Εργαστήριο: Τόσο στην προκειμένη περίπτωση, όσο και στις επόμε¬ 
νες παραγράφους, αμέσως μετά τη «θεωρία» θα ακολουθεί εργαστη¬ 
ριακή επίλυση αντίστοιχων μικρότερων ή μεγαλύτερων προβλημά¬ 
των. 

-Προτάσεις εισόδου - εξόδου: ΡΚΙΝΤ, ΡΚΙΝΤ ΤΑΒ, ΚΕΑΟ/ 
ϋΑΤΑ, ΚΕδΤΟΚΕ, ΙΝΡυΤ. 

-Προτάσεις ελέγχου: ΟΟΤΟ, ΟΝ ... ΟΟΤΟ, ΙΕ ... ΤΗΕΝ 

Υπολογισμός λογικής τιμής. 

-Προτάσεις ΕΟΚ/ΝΕΧΤ (απλές και εγκλωβισμένες). 

-Σειρές μεταβλητών (μιας και δύο διαστάσεων). 

-Αλφαριθμητικές μεταβλητές. 

-Προτάσεις ΡΚΙΝΤ ΙΙ3ΙΝ0. 

Συναρτήσεις ΑΒ3, ΕΧΡ, ΙΝΤ, ΕΟΟ, ΚΝϋ, 8ς>Ν, 3ς)Κ, 5ΙΝ, 008, 
ΤΑ3, ΑΤΝ. 

-Συναρτήσεις ϋΕΕ ΕΝ 

-Υποπρογράμματα: ΟΟδϋΒ/ΚΕΤυΚΝ, ΟΝ ... ΟΟδΙΙΒ- 
/ΚΕΤυΚΝ 

5. Κατασκευή προγραμμάτων για την επεξεργασία στοιχείων: 
α) Αξιολόγησης επίδοσης μαθητών (κατασκευή καμπύλης βαθμολο¬ 


γίας, υπολογισμός βαθμού δυσκολίας, διακριτικότητας ερωτήσεων και 
αξιοπιστίας ενός τεστ). 

β) Εκπαιδευτικής έρευνας (έλεγχος υποθέσεων εκπαιδευτικής επα¬ 
γωγικής στατιστικής). 

Κατασκευή προγραμμάτων για τις διοικητικές υπηρεσίες του σχο¬ 
λείου (Γραμματεία, Οικονομική Υπηρεσία, Βιβλιοθήκη κ.λπ.). 

Το ανωτέρω Αναλυτικό Πρόγραμμα εφαρμόζεται για όλους τους 
σπουδαστές της ΠΑΤΕΣ του Τμήματος Πτυχιούχων Δευτεροβάθμιας 
Τεχνικής - Επαγγελματικής Εκπ/σης (ή πτυχιούχων Μέσων Σχολών 
της ΤΕΕ του προηγούμενου από το Ν. 1566/85 εκπ/κού συστήματος), 
ανεξάρτητα από ειδικότητα. 


ΠΡΑΚΤΙΚΕΣ ΑΣΚΗΣΕΙΣ ΔΙΔ/ΛΙΑΣ (Π.Α.Δ.). 


ΕΙΔΟΣ ΔΙΔ/ΛΙΑΣ & ΠΑΡΑΚΟΛΟΥΘΗΣΗΣ 


ΕΝΗΜΕΡΩΣΗ ΜΕ ΒΙΝΤΕΟ 
ΕΝΗΜΕΡΩΣΗ ΣΤΑ ΔΙΑΦΟΡΑ ΕΡΓΑΣΤΗΡΙΑ 
ΜΙΚΡΟΔΙΔΑΣ ΚΑΛΙΕΣ 
ΠΡΟΚΑΤΑΡΚΤΙΚΕΣ 

ΠΑΡΑΚΟΛΟΥΘΗΣΕΙΣ ΜΙΚΡΟΔΙΔΑΣΚΑΛΙΩΝ 
ΠΑΡΑΚΟΛΟΥΘΗΣΕΙΣ ΠΡΟΚΑΤΑΡΚΤΙΚΩΝ 
ΠΑΡΑΚΟΛΟΥΘΗΣΕΙΣ ΣΤΑ ΤΕΛ, ΤΕΣ 
ΒΟΗΘΟΣ ΚΑΘΗΓΗΤΟΥ 
ΕΠΟΠΤΕΥΟΜΕΝΗ ΔΙΔΑΣΚΑΛΙΑ 
ΤΕΛΙΚΗ ΔΙΔΑΣΚΑΛΙΑ (ΕΠΙΤΡΟΠΗ) 


ΣΥΝΟΛΟ: 


Οι εποπτευόμενες και τελικές ως ώρες, υπολογίζονται η κάθε μία για 
1 ι /ί ώρες, γιατί γίνεται και η κριτική. 

Η μικροδιδασκαλία και η προκαταρκτική διδ/λία διαρκεί χ /ι της 
ώρας και υπολογίζεται μία ώρα, γιατί γίνεται και η κριτική. 

Η συμμετοχή των σπουδαστών στην κριτική-συζήτηση είναι υποχρε¬ 
ωτική και λαμβάνεται υπόψη για την αξιολόγηση του μαθήματος. 

Για κάθε παρακολούθηση συντάσσεται έκθεση 1 σελίδας και αξιολο¬ 
γούνται οι εκθέσεις. 

Η Τελική Διδασκαλία γίνεται ενώπιον 3μελούς Επιτροπής. 

Οι 35 ώρες Πρακτικών Ασκήσεων Διδασκαλίας (με την κατ’ οίκον 
προπαρασκευή) υπολογίζονται ως ισοδύναμες προς τις 45 ώρες (3 ώρες 
εβδομαδιαία) παρακολούθησης μαθημάτων. 

Οι Πρακτικές Ασκήσεις Διδασκαλίας αποτελούν το εργαστήριο του 
Παιδαγωγικού Τομέα. Αποβλέπουν στην πρακτική άσκηση των σπου¬ 
δαστών στην Τεχνική της διδασκαλίας και στην εφαρμογή των παιδα¬ 
γωγικών γνώσεων που παρέχονται στους σπουδαστές από τα θεωρη¬ 
τικά παιδαγωγικά μαθήματα. Ειδικότερα: 

α) Η παρακολούθηση προτύπων διδασκαλιών αποβλέπει να δώσει 
στους σπουδαστές την ευκαιρία να παρακολουθήσουν καλά οργανωμέ¬ 
νες διδασκαλίες, που θα μπορούν να αποτελούν γι’ αυτούς πρότυπα 
κατά την άσκησή τους στην τεχνική «ης διδασκαλίας. 

β) Η παρακολούθηση και ενημέρωση της οργάνωσης και λειτουργίας 
σχολικών εργαστηρίων είναι συνυφασμένη με τη λειτουργία οποιουδή- 
ποτε Σχολείου Τεχνικής και Επαγγελματικής Εκπ/σης. 

Πολύτιμες εμπειρίες για την τεχνική της διδασκαλίας μπορούν να 
αποκτήσουν οι υποψήφιοι εκπαιδευτικοί με την παρακολούθηση έμπει¬ 
ρων καθηγητών της Τ.Ε.Ε., της ίδιας ειδικότητας, κατά την ώρα της 
διδασκαλίας τους. 

γ) Για μεγαλύτερη εξάσκηση του ασκούμενου σπουδαστή γίνονται 
παρακολουθήσεις συσπουδαστών σε εικονικές συνθήκες διδασκαλίας και 
σε εικονικά τμήματα. 

δ) Οι προκαταρκτικές διδασκαλίες γίνονται σε εικονικές συνθήκες δι¬ 
δασκαλίας και σε τμήμα που αποτελείται από σπουδαστές. Η διδασκα¬ 
λία παρακολουθείται από έναν Επόπτη - Καθηγητή και στο τέλος της 
διδασκαλίας ακολουθεί κριτική συζήτηση. 

ε) Η Μικροδιδασκαλία γίνεται και αυτή σε εικονικές συνθήκες διδα¬ 
σκαλίας και σε τμήμα που αποτελείται από σπουδαστές. Η διδασκαλία 
εγγράφεται σε ταινία τηλεόρασης, και στο τέλος αυτός που διδάσκει 


Α' ΕΞΑΜΗΝΟ Β' ΕΞΑΜΗΝΟ 


Αριθμός Διατιθέμε- Αριθμός Διατιθέμε- 
Ασκήσεων νες ώρες Ασκήσεων νες ώρες 


2 

2 ώρες 

- 

- 

4 

4 ώρες 

- 

- 

2 

2 ώρες 

2 

2 ώρες 

1 

1 ώρα 

1 

1 ώρα 

6 

6 ώρες 

6 

6 ώρες 

4 

4 ώρες 

2 

2 ώρες 

6 

6 ώρες 

4 

4 ώρες 

5 

5 ώρες 

9 

9 ώρες 

- 

- 

2 

4 ώρες 

— 

— 

1 

2 ώρες 

30 

30 ώρες 

27 

30 ώρες 


μπορεί να δει στην ταινία «το διδακτικό εαυτό του». 

Παρατηρήσεις: 

1. Το μάθημα «Οργάνωση Τεχνικών και Επαγγελματικών Μαθημά¬ 
των» πρέπει να προσαρμόζεται κατά το δυνατόν στις ειδικότητες και στα 
μαθήματα που οι σπουδαστές πρόκειται να διδάξουν, ανάλογα με τις ει- 
δικότητές τους. 

Οι Πρακτικές Ασκήσεις Διδασκαλίας (Π.Α.Δ.) γίνονται σε συνεργα¬ 
σία με το μάθημα «Οργάνωση Τεχνικών - Επαγγελματικών Μαθημά¬ 
των» σε τρόπο ώστε να καλύπτεται η Ειδική Διδακτική των Τεχνικών 
και Επαγγελματικών Μαθημάτων, που κυρίως θα διδάξουν οι Σπουδα¬ 
στές κάθε ειδικότητας στα Τεχνικά - Επαγγελματικά Σχολεία της Δευ¬ 
τεροβάθμιας Εκπ/σης, μετά την αποφοίτησή τους από την ΠΑΤΕΣ- 
ΣΕΛΕΤΕ. Γ Γ αυτό, κατά το δυνατό, το μάθημα της Οργάνωσης Τεχνι¬ 
κών και Επαγγελματικών Μαθημάτων θα πρέπει να διδάσκεται από 
καθηγητές αντίστοιχης ειδικότητας. 

2. Το μάθημα «Οργάνωση και Λειτουργία Σχολικών Εργαστηρίων» 
θα προσαρμόζεται κατά το δυνατό προς την ειδικότητα των σπουδαστών 
που παρακολουθούν και στις ανάγκες που δημιουργούνται στην εκπαι¬ 
δευτική πράξη για την ειδικότητά τους. 

3. «Μαθήματα και Εργαστήρια Ειδικότητας»: 

Σκοπός: 

α) Ο έλεγχος της επάρκειας των σπουδαστών για τη διδασκαλία των 
μαθημάτων της Δευτεροβάθμιας ΤΕΕ (Τεχνικά και Επαγγελματικά 
Λύκεια και Τεχνικές και Επαγγελματικές Σχολές). 

β) Η συμπλήρωση της κατάρτισης και η ενημέρωση σε τεχνολογικές 
εξελίξεις της ειδικότητας. 

γ) Η εξοικείωση με βιομηχανική οργάνωση και μεθόδους εργασίας. 

δ) Οι διδακτικές εφαρμογές μαθημάτων της ειδικότητας. 

Μεθοδολογία: 

α) Προεισαγωγικό τεστ (ΡΚΕ ΤΕ8Τ) τις δύο πρώτες εβδομάδες. 

β) Εκλογή ύλης διδάσκοντος, ανάλογα με τις διαπιστούμενες ανάγκες. 

γ) Διδασκαλία κατά ομάδες ή εξατομικευμένη, ανάλογα με τις δυνα¬ 
τότητες της Σχολής. 

δ) Επισκέψεις σε βιομηχανίες και τόπους εργασίας. 

ε) Πραγματοποίηση σεμιναρίου από ειδικούς της βιομηχανίας και 
των επιχειρήσεων. 

4. Στα πλαίσια των Μορφωτικών Εκδηλώσεων που προβλέπει ο Κα¬ 
νονισμός Σπουδών της ΠΑΤΕΣ (άρθρο 4 παρ. 7), είναι δυνατό να χρησι- 

μοποιείται και χρόνος αντίστοιχου μαθήματος διδασκαλίας, προκειμέ- 
νου να πραγματοποιούνται διαλέξεις, επισκέψεις, από ειδικούς στα αντί¬ 
στοιχα μαθήματα, ομιλητές. Η συμμετοχή των σπουδαστών στις εκδη¬ 
λώσεις αυτές είναι υποχρεωτική και ο χρόνος της εκδηλώσεως υπολογί¬ 
ζεται ως παρουσία στις ώρες του αντίστοιχου μαθήματος, στις ώρες του 
οποίου πραγματοποιούνται και λαμβάνονται υπόψη για κάθε συνέπεια 
κανονικής φοίτησης που προκύπτει από τον Κανονισμό Σπουδών της 
ΠΑΤΕΣ. 

5. Εξουσιοδοτείται το Δ.Σ. της ΣΕΛΕΤΕ να αποφασίζει, μετά γνώμη 
του Συλλόγου Καθηγητών της ΠΑΤΕΣ, σχετικά με: 

α) Αυξομειώσεις των εβδομαδιαίων ωρών διδ/λίας καθενός από τα 
μαθήματα μέχρι ποσοστό 25%. 

β) Μικρής έκτασης μεταθέσεις της διδακτέας ύλης από το ένα εξά¬ 
μηνο στο άλλο. 

γ) Κάθε ζήτημα που προκύπτει κατά την εφαρμογή των διατάξεων 
της παρούσας απόφασης και δεν προβλέπεται από αυτήν ή τον Κανονι¬ 
σμό Σπουδών της Σχολής. 

6. Όσοι σπουδαστές της ΠΑΤΕΣ φοίτησαν μέχρι και το ακαδημαϊκό 
έτος 1990-91 εξετάζονται στα μαθήματα και την ύλη που διδάχθηκαν. 

7. Καταργούνται όσες διατάξεις αντιτίθενται στην παρούσα απόφαση 
ή ρυθμίζουν τα ίδια θέματα με αυτήν. 

8. Η ισχύς της παρούσας αρχίζει από το ακαδ. έτος 1991-92. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Νοεμβρίου 1991 

Ο ΥΦΥΠΟΥΡΓΟΣ 

Β. ΜΠΕΚΙΡΗΣ 
-+- 

Αριθ. οικ. 2517/ΤΣΕΠ 36.6 (5) 

Στεγαστική συνδρομή για κάλυψη δαπανών στεγάσεως σεισμοπαθών 
κατοίκων περιοχής Αγίας Τριάδας Πατρών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 867/79 «Περί κυρώσεως, τροποποιήσεως 
και συμπληρώσεως της από 28.7.78 Πράξεως Νομοθετικού Περιεχο¬ 
μένου περί αποκαταστάσεως ζημιών εκ των σεισμών» (ΦΕΚ 24/Α’/ 

7.2.79). 

2. Τις διατάξεις του Ν. 1190/81 «Περί κυρώσεως της από 26.3.81 
Πράξεως Νομοθετικού Περιεχομένου περί αποκαταστάσεως ζημιών εκ 
των σεισμών 1981» (ΦΕΚ 203/Α/30.7.81). 

3. Την με αριθμό 3/9.1.91 (ΦΕΚ 3/Α/10.1.91) Πράξη Υπουργι¬ 
κού Συμβουλίου με την οποία οριοθετήθηκε η σεισμόπληκτη περιοχή 
Αγίας Τριάδας Πατρών. 

4. Το Π.Δ. 69/1988 «Περί Οργανισμού της Γ.Γ.Δ.Ε. του Υ.ΠΕ.- 
ΧΩ.Δ.Ε. 

5. Την ΣΑΕ 069 έργο 9169006 του Υ.ΠΕ.ΧΩ.Δ.Ε. 

6. Την με αρ. πρωτ. Δ16α/04/773/29.11.90 κοινή απόφαση του 
Υπουργού Προεδρίας και Αναπληρωτή Υπουργού ΠΕ.ΧΩ.Δ.Ε. σχε¬ 
τικά με τον αριθμό των υπογραφών. 


7. Την ανάγκη στεγαστικής συνδρομής για την κάλυψη των δαπα¬ 
νών ενοικίων στους σεισμόπληκτους κατοίκους της περιοχής Αγίας 
Τριάδας Πατρών, αποφασίζουμε: 

1. Εγκρίνουμε τη χορήγηση στεγαστικής συνδρομής για την πλη¬ 
ρωμή ενοικίων έως έξι (6) μηνών στους ιδιοκτήτες κτιρίων-που χαρα¬ 
κτηρίστηκαν κατεδαφιστέα ή προσωρινά μη κατοικήσιμα στη σεισμό¬ 
πληκτη περιοχή της Αγίας Τριάδας Πατρών για την κάλυψη των στε¬ 
γαστικών αναγκών τους εις βάρος του έργου 916006 της ΣΑΕ 069. 

2. Η στεγαστική συνδρομή θα καταβάλλεται εφ’ όσον ο ενδιαφερόμε¬ 
νος προσκομίσει τα ακόλουθα δικαιολογητικά: 

- Θεωρημένο αντίγραφο πρωτοκόλλου κατεδάφισης ή βεβαίωση του 
προσωρινά μη κατοικήσιμου κτίσματος. 

- Υπεύθυνη δήλωση του άρθρου 8 του Ν. 1599/86 στην οποία θα 
αναγράφεται ότι ο δικαιούχος δεν κατέχει άλλη κατοικία εκεί όπου βρί¬ 
σκεται η κατεδαφιστέα ή προσωρινά μη κατοικήσιμη κατοικία του. 

- Βεβαίωση από τον Δήμο της περιοχής στην οποία βρίσκεται το ακί¬ 
νητο ότι εκατοικείτο από τον ενδιαφερόμενο κατά την ημέρα του σει¬ 
σμού. 

- Βεβαίωση ότι ο δικαιούχος δεν έχει πάρει λυόμενο οικίσκο. 

3. Ο καθορισμός των δικαιούχων στεγαστικής συνδρομής θα γίνεται 
από επιτροπή αποτελούμενη από τους παρακάτω: 

- Προϊστάμενο του Τομέα Αποκατάστασης Σεισμοπλήκτων Πατρών 
ή τον νόμιμο αναπληρωτή του. 

- Προϊστάμενο της Πρόνοιας Ν. Αχαΐας ή τον νόμιμο αναπληρωτή 
του. 

- Δ/ντή Τεχνικών Υπηρεσιών Ν. Αχαΐας ή τον νόμιμο αναπληρωτή 
του. 

4. Η στεγαστική συνδρομή θα χορηγείται κάθε τρίμηνο και δεν θα 
μπορεί να υπερβεί το ποσό των 30.000 δρχ. κάθε μήνα για οικογένειες 
μέχρι δύο ατόμων, 40.000 δρχ. το μήνα για οικογένειες μέχρι τεσσά¬ 
ρων ατόμων και 50.000 δρχ. το μήνα για οικογένειες από τέσσερα 
άτομα και άνω. Για την χορήγηση της επόμενης δόσης (πέραν της α' 
δόσης) απαιτούνται: 

α. Η υποβολή συμφωνητικού μισθώσεως κατοικίας θεωρημένο από 
την οικεία εφορία. 

β. Η υποβολή υπεύθυνης δήλωσης του άρθρου 8 του Ν. 1599 του μι¬ 
σθωτή ότι εισέπραξε τα ενοίκια του προηγουμένου τριμήνου. 

5. Τάσσουμε εξάμηνη προθεσμία, από την δημοσίευση τής παρούσης 
στην Εφημερίδα της Κυβερνήσεως, για την υποβολή αιτήσεων (μαζί με 
τα δικαιολογητικά) εκ μέρους των σεισμοπλήκτων, προκειμένου να τους 
χορηγηθεί η στεγαστική συνδρομή. Μετά την πάροδο της παραπάνω 
προθεσμίας καμιά αίτηση δεν θα γίνει δεκτή για στεγαστική συνδρομή 
πληρωμής ενοικίων. Η πληρωμή της επομένης, μετά το α' τρίμηνο, δό- 
σεως στους δικαιούχους, θα γίνεται κανονικά εφ’ όσον πληρούν τις 
προϋποθέσεις και προσκομίσουν τα απαιτούμενα δικαιολογητικά. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Νοεμβρίου 1991 

Ο ΥΠΟΥΡΓΟΣ 

ΑΧΙΛ. ΚΑΡΑΜΑΝΛΗΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙΕΧ 


Καποδιστρίου 34 
104 32 

22.3211 ΥΡΕΤΟΠ 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8 . 00 ’ έως 1 3.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 
Από 25 σελίδες και πάνω η τιμή πώλησης κάθε φύλλου (δοέλιδου ή μέρους αυτού) αυξάνεται κατά 30 δρχ. 


4 

» 

Μπορείτε νο γίνετε συνδρομητής για όποιο τεύχος θέλετε, θα σος αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α)Ι 

Για 

το Τεύχος Α' 

Δρχ. 

10.000 

β) 

» 

» 

» 

Β 

» 

19.000 

Υ) 

» 

» 

» 

Γ 

» 

6.000 

δ) 

» 

» 

» 

Δ' 

» 

18.000 

ε) 

» 

» 

» 

Αναπτυξιακών Πράξεων 

» 

12.000 

στ) 

» 

» 

» 

Ν.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

') 

» 

» 

» 

Α.Ε. & Ε.Π.Ε. 

» 

40.000 

ια) 1 

Για 

όλα 

τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









